افتح لي الباب السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. لبيك وسعديك والخير كله في يديك. والشر ليس اليك انا بك واليك تباركت
تعاليت استغفرك واتوب اليك. اللهم صل على عبدك ونبيك وحبيبك محمد. صلى الله عليه وسلم. ثم قصة يا جماعة لما سمعتها حرقت قلبي. حسيت ان انا لما سمعت عن واحد امريكي من دوري السلة للمحترفين نزل مصر عشان يسلم. وانبهر بالاسلام وهو في امريكا لما نزل مصر ومشي في شوارع المسلمين. واتعامل مع
المسلمين قرر انه ما يدخلش في الاسلام ورجع بلده تاني. ياه! ليه اللي بيشوف المسلمين عاد بيكره الاسلام؟ ليه اللي بيسلم برة ويجي يشوف المسلمين مين بيقول الحمد لله ان انا اسلمت قبل ما اشوف المسلمين. لو كنت شفتهم الاول ما كنتش اسلمت. واحد خليجي سافر اوروبا اتجوز بنت مش مسلمة. قالت له هاقسم بعد الجواز
ما رضتش تسلم طلقها وكانت خلفت منه بنت. البنت بعد ما كبرت وبقت شابة عندها حوالي عشرين سنة بتحكي قصتها. بتقول انا سألت امي انت ليه ما اسلمتيش زي ما
اتفقت مع ابويا قالت لها انا قبل ما اتجوز ابوك انا كنت مبهورة بالاسلام. لما اتجوزته وعاملته انا حسيت ان انا كرهت الاسلام والعياز بالله. ليه يا جماعة؟ ليه بقينا بننقل صورة مشوهة عن دينا. ليه بقى اكبر حجر عثرة في طريق دخول غير المسلمين الاسلام هو اخلاق المسلمين. اخلاقنا فين؟ قبل ما تغرق السفينة
عايز احزر كل واحد مسلم وخايف على امة محمد. انا عايز ارمي طوق نجاة. طوق نجاة للامة اللي بقت في وضع اخلاقنا يا جماعة. واحدة واحدة بتبعت لاحد الدعاة بتقول له انا امي شوفوا اخلاقنا وصلت لفين. بتقول له انا امي ست كبيرة وبقت في السرير بتقضي حاجتها على نفسها. ومبهدلاني ومقطعاني
عم الشيخ مرة دخلت لقيتها شربت مية كتير وقضت حاجتها على نفسها. يعني والعياز بالله بتقول قمت جايبة ماية سخنة كبها عليها عشان ما تعملش كده تاني. بتقول له في نفس اليوم حرقت امها. الزالمة حرقت امها. بتقول له هو انا كده يبقى علي ازن! يا الهي! شوفوا يا جماعة المسلمين وصلوا من يومين
اتصلوا بنا في القناة هنا هوة واحد بيقول انا امي كبرت وبرضو في السرير وبتقضي حاجتها على نفسها ورابطها بسلسلة في السرير عشان ما تعملناش مشاكل. هو كده طب انا حرام علي رابط امه بسلسلة بعد ما امه وصلت لارض العمرة بيتها بسلسلة انا شفتها بعيني والله العظيم. واحد بيضرب امه وكانت وصلت لنفس الوضع
فبيضربها ضرب لان هي سبحان الله العظيم. بيضربها وخلاص بعد ما اصبحت عاجزة. بعد ما صحتها كلها راحت في تربيته وتكبيره. سبحان الله العظيم يضرب هذا الضرب. المبرح الراجل ده لما مات مات موتة ما يعلم بها الا ربنا سبحانه وتعالى. المقصد يا اخواننا المقصد اخلاقنا وصلت لفين؟ لما اسمع عن حادسة اتناشر
مسلم يتقتلوا بسبب حتة ارض. ارض ييجي واحد بلطجي يقول انا هضع من ايدي عليها. طب نعمل له ايه مش عارفين نتصرف معه. ييجي بلطجي تاني اخرجه لكم وتدوني مبلغ
يقتله يقوموا يقوم يخرجه. يقوم يقول لهم هاتوا لي الفلوس عايزين يعملوا اي حاجة يخلصوا منه قتلوه. يقوم عيلته ييجوا يقتلوا حداشر واحد من العيلة يا صاحبة الارض اتناشر دم يقعوا عشان حتة ارض. شوية طين شوية تراب. شفتم دم المسلمين بقى رخيص ازاي؟ شفتم دم المسلمين اللي كان زمان
بيسيل من اجل فتح العالم. بقى بيسيل الوقتي من اجل ايه ؟ عكرمة بن ابي جهل رضي الله عنه وهو بيموت جايين يسقوه شربة ميه في معركة اليرموك سمع اخوه عطشان قال لهم اسقط
اخويا اخوه رايحين يشربوه سمع اللي بعده عطشان اخويا راحوا للتالت لقوه مات رجعوا للتاني لقمات. رجعوا العكرمة لقوه مات. الوقتي تلات حوادس قتل في طوابير العيش بسبب رغيف العيش. زمان كان المسلم بيؤثر اخوه بشربة الماية وهو بيموت. الوقت بيقتل اخوه عشان رغيف العيش. في طوابير العيش يا جماعة. احنا وصلنا لايه يا شباب
اخلاق زمان اخلاق المسلمين زمان كانت هي السبب في فتح العالم مش السيف يا جماعة. باكستان مية وعشرين مليون مسلم. تركستان في الصين تمانين مليون مسلم الهند اقلية متين مليون مسلم. اندونيسيا متين مليون مسلم غير ماليزيا غير غير بنجلاديش حوالي مية وعشرين مليون مسلم
فوق السبعميت مليون مسلم دلوقتي على وجه الارض في منطقة جنوب شرق اسيا. مش بسبب دم مش بسبب فتوحات. بسبب التاجر المسلم كان يروح يفرش البضاعة بتاعته. ييجي الواحد يقول له
ايه كزا بكام ؟ كزا. طب عايز اشتري منك؟ يقول له اشتري من اخويا اللي جنبي. يقول له انا جاي اشتري منك تقول لي ان اللي جنبي اصل انا النهاردة بعت واخويا لسة ما بعش. والنبي بتاعنا بيقول لنا لا
ان احدكم حتى يحب لاخيه ما يحب لنفسه. ولو انا ما حبتوش انه يبيع زي ما انا بعت ما ابقاش مسلم ومؤمن حقا. بالاخلاق دي الناس انبهرت. بدأت تسأل. مين الناس دي
ومين النبي بتاعهم والنبي بتاعهم بيقول لهم ايه ؟ وكانت السمرة سبعمية مليون مسلم بيقول لا اله الا الله. بسبب الاخلاق بسبب الاخلاق. لما الواحد كان بيتفرج على حادسة السلام تمانية وتسعين. السفينة اللي اللي اتحرق فيها المسلمين وبعد كده غرقوا. بسبب واحد خاين. واحد غشاش. واحد ما عندوش دين ولا
ضمير قلت سبحان الله! السفينة هتغرق يا جماعة! السفينة هتغرق بنا كلنا لو ما لحقناش يا جماعة! صيحة النهاردة تحذير قبل ان تغرق السفينة! صيحة النهاردة تحذير طوق نجاة فوق نجاة بنرميه لبعضنا يا امة محمد. انا عايز اقول لكم وقائع. الواحد شافها وعيشها وعايش اللي عايشوها. وقائع وعايز اسألكم في رقبة مين؟ الناس دي في رقبة مين
يا اللي بتاكلوا اللحمة وبترموها في الزبالة في الفطار والغداء والعشاء. الفقراء دول في رقبة مين؟ يا اللي فطرتوا دلوقتي خمس انواع لحوم اللي مش لاقيين فطار في رقبة مين
عندنا واحد انتحر بسبب ازالة زيت. ازازة زيت يا مسلمين. ازازة زيت معه عشرة جنيه مراته بتقول له عايزين نتعشى ونعشي العيال. عندنا حصلت قال لها طب خدي العشرة جنيه نزلت مش عارفة تجيب ايه؟ قالت عندي بطاطس اجيب ازازة زيت. دي تسعة جنيه ونص. رجعت رجعت له نص جنيه. قال لها ايه ده؟ قالت له جبت ازازة زيت بتسعة جنيه
ونص وما بقاش غير نص جنيه. مسك النص جنيه ونزل. قعد يمشي على كوبري طلخا في المنصورة. وقعد يكلم نفسه. الزيت غلي. والرز غلي. والعدس غلي والاكل غلي فضل ماشي رايح جاي يكلم نفسه وفجأة قام رامي نفسه من على الكوبري انتحر والعياز بالله. زي ما النبي بيقول اعوذ بك من الكفر
فقر الفقر هيودي لفين ؟ النبي ربط ما بين الفقر والكفر. صحبة مين ؟ في رقبة مين الراجل ده ؟ في رقبة مين الراجل بتاع بنها. اللي نزل الساعة سبعة الصبح يجيب عيش
عشان يفطر هو وولاده. فضل واقف في طابور العيش للساعة حداشر. ما هوش عارف يجيب عيش وما عرفش يجيب. راح اشترى مكرونة وجاب سم وحط السم في المكرونة. وطبخه هو وولاده قتل نفسه وقتل اولاده. شايفين اليأس بيوصل لايه؟ شايفين الفقر بيوصل لايه؟ يا جماعة في رقبة مين يا جماعة؟ في رقبة مين؟ احد اخوانه
احد اخواني قاضي في المحكمة. بيحكي لي عن قصة عايشها وانا بحكم مهنتي شفت يعني مش عارف فعلا مرضى الفشل الكلوي دول احوالهم بيبقى شكلها ايه. بيحكي عن قصة امرأة جوزها كان مريض فشل كلوي مرضت فشل كلوي ده امشى عن مريض السرطان ما بيشتغلش وبيقعد كزا سنة وتكلفة علاجه رهيبة وما بياخدش علاج على نفقة
فيه وما عهوش فلوس. حاجة والمضاعفات بتاعة الفشل الكلوي في كل عضو في الجسم. ربنا يعافيهم ويعافينا جميعا يا رب ويعافي مرضى المسلمين. ويغفر للمؤمنين والمؤمنات يا رب المرأة ديت كان جوزها عنده فاشل كده وهو قاعد في البيت مش عارفة تعمل حاجة. كل كل حاجة. طب السلف من البقال. فبنتها عايزة حاجة حلوة. روحي يا حبيبتي هاتي من البقال. حاجة اي شيبسي ولا حاجة
حاجة بخمسين قرش. راحت للبقال قال لها روحي قولي لامك انا ما عدتش هسلفكم بعد كده. ما فيش حاجة يا بفلوس يا بلاش. فقامت رايحة لها لامها قالت له روحي يا حبيبتي قولي له هات لنا
الشيبسي وازازة فنيك. ودي اخر مرة هناخد منك حاجة بالاجل. اخر مرة هناخد منك حاجة بالسلف. راحت ادى لها. قامت مدية لبنتها كيس الشيبسي تاكله وقامت شاربة ازازة الفنيك انتحرت. وكانت حادسة في محكمة من المحاكم المصرية. تخيلوا يا اخواننا واحدة تنتحر بسبب الفقر. ان الفقر يوصلها
الفقر يوصلها للدرجة دهيت انها تعمل موقف زي ده في رقبة مين؟ الست دي في رقبة مين؟ وجوزها في رقبة مين؟ وكل مريض فشل كلوي في رقبة مين وبنتها اللي اتيتمت وهي طفلة دي في رقبة مين؟ في رقبة مين يا امة محمد؟ المرأة اللي مسكت ميكروفون قدام بيت مسؤول كبير وقعدت تدن في الميكروفون تقول له احنا بقى لنا
تلات شهور انا وولادي ما كلناش لحمة. في رقبة مين يا جماعة؟ اللي مش لاقيين ياكلوا في المجتمع اللي احنا عايشين فيه. الكيلو اللي عايز تبقى بخمستاشر جنيه. زمان لما كت آآ بيحزر اخواني الطلبة المغتربين
كان الاكل بتاعهم عدس رز وعدس ويقطعوا طماطم ويقلوا بتنجان ويقلوا بطاطس الزيت بكم؟ والبطاطس بكم؟ والرز بكم؟ والعدس بكم؟ عادت اكلات اغنياء ايه يا جماعة العدس بخمستاشر جنيه في رقبة مين ؟ رجلين الفراخ قعدت تتباع بالكيلو بالكيلو عند بتوع الفراخ. عندنا في المنصورة جماعية جابوا قدرة فول طبخوها
قالوا هنوزع على الفقراء الصبح. كانوا متوقعين ما حدش هيجي لهم. الناس من سبعة الصبح بقت بتهجم من بعد الفجر لسبعة الصبح. بيهجموا على الجمعية عشان ياخدوا الفول والعيش. يعني الناس وصلت
الدرجة دهيت الناس وصلت لهذه الدرجة في رقبة مين يا شباب؟ الاب اللي دخل على ولاده في موسم المدارس اللي باقي عليه ايام. اه خلاص اسابيع حاجة بسيطة جدا. دخل على ولاده لقى كل طفل في اول الدراسة مجهز له ورقة كلها طلبات. انا عايز ده
المدرسة طلبت مني ده. المدرسات طلبوا مني ده. طلبوا بص للورق كده ما عهوش فلوس. قام داخل كابب على نفسه جاز ومولع في نفسه والعياز بالله قدام ولاده. انتحر انتحر مات ازاي؟ ربنا يعمل معهم ايه؟ احنا مش قضيتنا في رقبة مين؟ الناس اللي عايشة في الفقر ده في المجتمع. في رقبة مين؟ الناس اللي وصلت للدرجة دي في
الناس اللي مش لاقية بق مية نضيف تشربه. الناس اللي الواحد اما بيدخل بيوت بيشوف حاجات رهيبة كنت مع احد النساء الفضليات. يعني كانت بتوديني لاسر فقيرة بنستكشف الاسر الفقيرة ونعمل لها استمارات فرايح لاسرة فبقول لها الاسرة دي اخبارها ايه قبل ما ندخل لها؟ قالت لي دي ابوهم مات والسبع يتامى بس هم دلوقتي بقوا ستة
قلت لها ليه ؟ ليه ؟ قالت لي السابع كان اخوهم انتحر. قلت لها انت حر ليه ؟ قالت لي من الفقر. من الفقر انتحر والعياذ بالله. عادت كلمة انتحر من الفقر دي موجودة بتشوفها كتير
والعياز بالله. تدخل البيوت بتاعتهم تلاقي ده عنده تخلف عقلي. وده عنده مرض مزمن وده عنده انا قلت يا ربي يا رب الامراض دي لما كنا بندرسها في الطب ما قالولناش ان دي امراض
قالوا لنا ان دي امراض في الدنيا كلها. اول مرة اكتشف ان الكلام ده سوء تغزية. اول مرة اكتشف ان الكلام ده بسبب ان ناس بتاكل وناس ما بتاكلش. يا جماعة الكلام ده تحريض
لنا على ان احنا نرجع لاخلاق دينا. ان احنا ننقز الفقرا يا جماعة. انا شفت بعيني وانا رايح اصلي الفجر. المعيز بتاعة الراعي. واحد راعي قاعد يأكلني من الزبالة. وواحدة فقيرة قاعدة تشد في الكيس بتاع الزبالة تطلع منه اكل. والمعيز قصادها وهي منزر فزيع
منزر فزيع الواحد قلبه اتخلع ايه يا اخوانا وصلنا للدرجة ديت؟ وصلنا لهزه الدرجة؟ يا جماعة يا جماعة انا درس الليلة طوق نجاة لازم ما يبقاش في فقير في بلادنا. لازم ما يبقاش فيه محتاج في بلادنا. لازم الجمعيات الخيرية في مصر والعالم العربي كلها ندعمها بكل قوتنا. بوقتنا وبفلوسنا وبمالنا. لازم
اللي يقدر يعمل جمعية خيرية يعمل. لازم اللي يقدر يسعى على الارامل والمساكين واليتامى يسعى. لازم يا جماعة بلادنا ما ينفعش يهان فيها يتيم. ما ينفعش يجوع فيها مسكين. ما ينفعش تتلطم
ارملة ما ينفعش ارملة تبيع ارضها بتلاتة جنيه عشان تأكل ولادها والعياذ بالله. ما ينفعش يا جماعة مش بلادنا مش دينا اللي قال لنا كده. مش المسلمين اللي يعملوا كده
ولو المسلمين وصلوا كده يبقى السفينة هتغرق هتغرق. سواب صنائع المعروف. سواب كفالة اليتامى والسعي على الارامل والمساكين. احد تلامذة احمد ابن حنبل رضي رحمه الله رأى رؤيا ان هو ماشي يعني يوم القيامة حصل في اعماله بتتوزن. فكافة السيئات هتطب. فمرة كان معدي لقى اطفال منهم طفل فقير كان معه
عاكس طعام الده للطفل الفقير يا اللي بتساهمه في شنط رمضان. وبتساهمه في كفالة الفقراء اداه له. الطفل ابتسم ضحك. جت بسمة الطفل اتحطت في ميزانه طببته بسمة طفل فقير دخلته الجنة. بسمة طفل فقير احدى النساء اللي القائمين على جماعة من الجامعات الكبرى في مصر. كانت بتحكي
واحدة من الامانات بتوع الخليج امها جالها مرض القلب ومرض شديد جدا سافرت برة الاطباء قالوا لازم عملية فورا وعملية خطيرة جدا ولكن العملية من غير الامل هي عملية لمجرد ان احنا نتدخل وخلاص. بعتت لهذه الحاجة الفاضلة بعتت لها شنطة فلوس رزم. قالت لها الليلة اتوزعي. الشنطة دي على الفقراء
قولوا لهم كلهم يدعوا لامي. هتدخل اوضة العمليات بكرة. بتقول نزلت بقت تروح لعامل القمامة. تدي له الف جنيه. الراجل يزعل. تقول له ادع لفلانة. تروح لواحد غلبان شحات تدي له
الف جنيه راجل يزهب. ادع لفلانة بتقول تاني يوم اتصلت بها الست من برة من لندن. بتقول لها انت عملت ايه؟ ايه اللي حصل؟ بتقول لها انا امي دخلت اوضة العمليات الصبح. الدكاترة قالوا
مش محتاجة عملية ما فيش في قلبها حاجة. قلبها سليم تماما. سبحان الله العظيم! سبحان الله العظيم! يا جماعة يا عظمة سواب اللي بيجري في الصلاة على المعروف في الدنيا وفي الاخرة والله يا جماعة. قبل ما تندم قبل ما تقول يا ليتني كنت رابعهم. عارفين حديس التلاتة والصخرة اللي لما اتقفل عليهم الصخرة كل واحد لقى عمل صالح
ربنا يفتح له الصخرة بسببه. لو انت كنت رابعهم والصخرة اتقفلت عليك. وهتموت هتنتهي لو ما لقتش عمل وتقول اللهم انه كان في اسرة فقيرة كنت بودي لها طعام يا رب وكنت باقتطع من دخلي مرتب شهري لها يا رب. اللهم ان كنت قد فعلت هزا ارتقاء وجهك ففرج عنا ما نحن فيه. تنفرج الصخرة يا جماعة
يا جماعة عارفين احد الاثار اسار بني اسرائيل. الراجل اللي هو بيموت بيقول يا ليته كان جديدا. يا ليته كان كاملا. يا ليته كان بعيدا. فلما جه يفصل الكلام ده. قال لك كان كاملا كان رايح يصلي كان رايح خارج الفجر يصلي الفجر. فلقى واحد
فقير جعان فكان معه رغيف قسمه نصين اداه نصه وخد نص. لما شاف عند الموت سواب النص اللي اداه للفقير قال يا ليته كان كاملا. لما شاف سواب الهدوم القديمة اللي طلعها للفقرا قال يا ليتها كانت الجديدة. يا ريتها كانت الهدوم الجديدة. لما شاف سواب انه وصل واحد غلبان للجامع
لبيت ربنا قال يا ليته كان بعيدا. يا ريت الجامع كان بعيد. يا جماعة سواب صنائع المعروف. لما الانسان بييجي يموت بيفتكر اعزم طاعة هو عايز يقابل بها ربنا. ربنا بيقول لك ايه
وانفقوا مما رزقناكم من قبل ان يأتي احدكم الموت فيقول ربي لولا اخرتني الى اجل قريب ايه؟ فاصدق هي دي الطاعة اللي هتفتكرها عند الموت وهتندم عندها عند الموت. يا جماعة لما بيكون واحد غني ويقول لك اقرضني بتقرضه ليه ؟ واسق انه هيرد وعايز تتقرب له. ربنا بيقول لك سبحانه وتعالى من ذا الذي يقرض الله
اه مين اللي يقرض الغني الملك سبحانه وتعالى؟ تخيل لو انا رحت على الحرم وقلت لك ده انا كنت بطوف حوالين الكعبة وبدعي لك. تفرح؟ تفرح قوي! طب ربنا ملك كل يوم يدعي لك لو انت بتنفق. اللهم اعط منفقا خلفا. ملك من ملايكة السماوات. مش عبد من الدنيا بيطوف حوالين الكعبة. ده ملك فوق
ما لك من ملايكة السموات بيدعي لك خد الدعاء وانفق على اليتامى والفقراء والمساكين. يا جماعة كل الاحاديس اللي انا بقولها النهاردة الاحاديس اللي سابت عن رسول الله كلها محققة يا جماعة
الشيخ الالباني رحمه الله ربنا سبحانه وتعالى صدقة السر تطفئ غضب الرب. وقفت قدام تطفئ غضب. الغضب ده قبل الانتقام. كلمة غضب دي معناها انتقام. يعني واحد عمل زنب هو ينتقم منه. وهيتأسر
ويتبهدل يطلع كفالة يتامى او فقراء او مساكين ربنا يعفو عنهم. احب الاعمال الى الله سرور تدخله على مسلم. يعني ربنا يحبك قد ايه لو ادخلت السرور على الفقرا والمساكين واليتامى شنطة المدارس شنطة رمضان عايز تبقى مع النبي في الجنة عايز تبقى زي ضله في الجنة عايز تجري على نهر الكوثر
اقلب على النبي وتقابله وتقعد مع النبي ليل نهار عليه الصلاة والسلام. انا وكافل اليتيم في الجنة كهاتين. يا اللي دخلك الفين جنيه في الشهر. لما قطع منهم متين وخمسين جنيه. تكفل بهم اسرة يتيمة وتبقى مع رسول الله في الجنة. الف سبعمية وخمسين جنيه لدنيتك ومتين وخمسين للفردوس الاعلى
يا جماعة بلاش نفرط يا جماعة. يا اخوانا عايزين نفوق. ده الرسول عليه الصلاة والسلام في صحيح البخاري بيقول الساعي على الارملة والمسكين كالصائم الذي لا يفطر القائم الذي لا يفتر كالمجاهد في سبيل الله. يعني انت وانت بتكفل الفقراء انت بتتنافس مع المجاهدين على ابواب الجنة. انت عايز ايه بعد كده؟ يا اخوانا
يوم القيامة والشمس والعرق والحر التلاتة وتسعين مليون من بتوع الشمس بقوا ميل واحد. والعرق بقى رهيب والناس سبحت في عرق زنوبها. والموقف رهيب وحرصات القيامة فزيعة وتسمع حديس رسول الله صلى الله عليه وسلم. كل امرئ في ظل صدقته يوم القيامة حتى يقضى بين الناس. تلاقي صدقتك جاية تزل لك
من اهوال القيامة. الصدقة يا جماعة شفاء للامراض. شفاء للامراض. كما صح عن رسول الله صلى الله عليه وسلم. داووا مرضاكم بالصدقة. يعني حباية الدواء اللي بتحطها في بق ابنك الفقير. حباية الدواء اللي بتحطيها في بقك او بوق ابنك الفقير وبنتك في بق ابنك المريض او بنتك المريضة. اللقمة اللي بتحطوها في بقك
الفقير اسرها في الشفاء اكتر من حباية الدوا. في بق المريض. عايزين ايه يا جماعة؟ يا اخوانا صنائع المعروف بتزود الرزق يا جماعة. الحديس الرهيب الراجل كان ماشي في الصحراء ماشي وسمع صوت بيقول لسحابة اسق حديقة فلان. الكون بيتسخر اللي بيطلع صدقة. السحابة جرت لغاية حديقة معينة وامطرت عليها
الراجل جري على صاحب الحديقة قال له انت بتعمل ايه ؟ انا سمعت صوت في السما بيقول ان ان الصحابة تسقى حديقتك. صوت في السما بيأمر السحابة. انت بتعمل ايه ؟ قال له انا لما باحصد
هزه الحديقة بطلع التلت لله وبنفق وبنفق التلت على ولادي وبرد التلت في الحديقة. يعني هو بيرد التلت في الحديقة. هو تلتين هو دخله تلتين تلت لنفسه قلت للفقرا يعني نص ما له صدقة لله. نص ما له. اعمل عشر ملك لله. اعملي عشر دخلك لله. اعمل ربع دخلك لله. يا اخي انفق
لله. يا اخي طلع لله. والله ما يبقى الا وجه ربك. وما يبقى الا مكان لوجه الله. سبحانه وتعالى. يا جماعة ولسوف يرضى اللي بيعطي اللي بيعطي امن اعطى واتقى وصدق بالحسنى فسنيسره لليسرى. هييسر الطاعة لك. هييسر ابواب الدين لك. هييسر ابواب التوبة عليك. يا شاب يا اللي مش قادر تتوب
ومش قادر على نفسك. يا بنتي يا اللي عايزة ربنا يهديك. يا اللي عصيت ربنا كتير وعايز ربنا يكفر لك. يا اللي مش قادرين تخطوا ربنا وعايزين ربنا يعينكم. اعينوا
وعباد الله الفقراء عشان ربنا يعينكم. يا جماعة يا جماعة موضوع الليلة طوق نجاة. قبل ما تغرق السفينة بنا كلنا. قبل ما تغرق السفينة بنا كلنا. هو ايه اللي خلى الدعارة تنتشر في المجتمع بتاعنا
ما هو ده الفقر اللي خلى البلطجة تنتشر في المجتمع بتاعنا. الفقر اللي خلى تجارة المخدرات والشباب يشتغل ديلارز للمخدرات. وتشوقها من الشباب غير الفقر الفقر خلى الناس هتكفر. الفقر خلى الناس ترتكب الكبائر. احنا لما الفقراء بننقزهم من التنصير. التنصير اللي عايز ينهشهم
سبب الفقر بتاعهم بننقزهم من الكبائر بننقز نفسنا من مجتمع محطم منهار. بننقز اخرتنا بنملى صاحبتنا بالحسنات. يا جماعة لما النبي عليه الصلاة والسلام جمع النساء يوم العيد وقال لهم تصدقوا معشر النساء. فاني رأيتكن رأيتكن اللي رأى مين؟ النبي. ورأى ايه؟ النار. ورأى مين في النار النساء؟ النبي
بيتكلم رأي عيب. فاني رأيتكن اكثر اهل النار. رأيتكن بقى الستات بتطلع الدهن بتاعها. طلعي دهبك. عندك خمس طقم دهب طلعي طقم. عندك عشرين غويشة طلعي غويشتين. عندك خمس حلقان وتسع سلاسل وخمس انسيالات طلعي حاجة لله. طلعوا من دهبكم يا جماعة لن تنالوا البر حتى تنفقوا
حتى تنفقوا حتى تنفقوا. يا شباب امة محمد يا رجال امة محمد يا رجال اعمال امة محمد يا اغنياء امة محمد. يا اللي ورستوا ملايين يا اللي معكم فلوس في البنوك. يا نساء امة محمد يا اللي دواليبكم مليانة دهب. يا اغنياء امة محمد يا اللي عندكم مزارع وعندكم اطيان وعندكم اراضي وعندكم عقارات
طلعه لله. طلعه لربنا. طلعه لربنا اللي اداكم كل ده. يا شباب كان عندنا خمستاشر شاب في المنصورة فقراء فلما يعني لما انفعلوا في قضية صنائع المعروف الخمستاشر الشباب غلبان. قالوا كفالة الاسرة بكام ؟ عشان نكفل يتيم مية وخمسين جنيه. كل واحد هيطلع عشرة جنيه
اتفقوا مع بعض انهم يكفلوا اسرة مع بعض. عايزين ربنا. عايزين دين. عايزين يوصلوا لربنا سبحانه وتعالى. عايزين ربنا سبحانه وتعالى يفتح عليهم. يا جماعة صنائع المعروف دي انقاز انقاز لامتنا انقاز للسفينة قبل ما تغرق. انقاز من كوارس هتتحطم عليها الامة. صخور هتتحطم عليها الامة. لو ما فوقناش يا اخوانا
اذا اردت كما صح عن رسول الله صلى الله عليه وسلم. اذا اردت ان يلين قلبك فامسح رأس اليتيم واطعم المساكين. لو عايز قلبك يلين. يا اللي قلبك قاسي. يا اللي بتقف
بتقولي لي انا ما بحسش بالزكر. يا اللي بتبكي وانت بتقول انا مش حاسس بالقرآن وانا باقراه. يا اللي بتبكي وانت بتقول قيام الليل ما بيتغيرش في قلبي. يا جماعة يا جماعة اردت ان يلين
قلوبكم فامسحوا رؤوس اليتامى واطعموا المساكين. على فين يا شباب؟ على فين؟ على فين يا امة محمد؟ انا عايزك على اقرب جمعية خيرية. بس اوعى الاختلاط. اوعى الاختلاط. اوعي الاختلاط. اوعى تشترك في عمل خيري. ما فيش اختلاط. اشترك بس من غير اختلاط. من غير اي نشاط فيه اختلاط. على اقرب جمعية خيرية يا جماعة
تروح تقولوا لها احنا تحت امركم عايزين نشارك اي جمعية. عايزين نكيس الاكل في معاد توصيل الشهري. عايزين نلم لكم فلوس. عايزين نقدم لكم تبرعات واستقطاعات شهرية عايزين نكفل اسرة من خلالكم عايزين نوصل المعونات للاسر الفقيرة. عايزين ندخل معكم في الجانب الاستكشافي اللي بتستكشف الاسر الفقيرة. احنا معكم احنا تحت امركم. دلوقتي
بالمال كل واحد يقدم على قد ما يقدر. على اقرب جمعية خيرية تشارك في طوق النجاة. تشارك في انقاز سفينة امة محمد. تاخد السواب الرهيب. الرهيب بدل ما ربنا يقول لك يوم القيامة استقرضتك فلم تقرضني. قلت لك اقرضني. الملك الغني وانت اللي ما رضيتش. انت اللي ضيعت الفرصة على نفسك. بس يا جماعة
مش عايز كفالة عشرة جنيه وخمسة جنيه. لأ يا جماعة عايزين نكفل الكفالة اللي نبقى مع النبي بها في الجنة. عليه الصلاة والسلام كفالة حقيقية. يعني كيلو العدس بقى بخمستاشر جنيه يا جماعة
كيلو عايزين نشارك في انقاز فقراء امة محمد. عايزين نعمل حاجة لدينا. عايزين نعمل حاجة لدينا يا جماعة. عايزين نشارك. عايزين يبقى عندنا صحيفتنا مليانة سوا ابراهيم اللي ربنا سبحانه وتعالى عايزين نقول لربنا بنحبك يا رب. عايزين نقول لربنا بنحبك يا رب. عايزين ربنا سبحانه وتعالى والله العزيم يا جماعة. انا بافتح المصحف دلوقتي. قصة
سيدنا زكريا زكريا اللي ربنا بيقول عن سيدنا زكريا وزكريا اذ نادى ربه رب لا تذرني فرضا كان عنده عقم وانت خير الوارثين. فاستجبنا له ووهبنا له يحيى واصلحنا له زوجه
ليه يا رب انهم كانوا يسارعون في الخيرات. عشان صنائع المعروف ويدعوننا رغبا ورهبا العبادة. يعني صنائع المعروف الاول يعني زكريا يا جماعة مش صايع على الفقراء والارامل والمساكين ربنا اعطاه هزه المعجزة الرهيبة. يا اخوانا يلا يا اخوانا عشان ناخد المعجزات وناخد الكرامات
عشان ناخد العطاءات من ربنا وناخد النفحات من الله. اللهم اهدنا. اللهم اهدنا واهد بنا. اللهم اجعلنا سببا لمن اهتدى. اللهم اعنا على ذكرك وشكر شكرك وحسن عبادتك. اللهم اشف كل مريض مسلم. اللهم ارفع الهم والغم والبلاء والغلاء عن المسلمين. اللهم اشف
اللهم عافي كل مبتلى مسلم. اللهم فرج كرب كل مكروب مسلم. اللهم اغفر للمؤمنين والمؤمنات. اللهم اقذف الرحمة في امة محمد تجاه بعضها البعض يا رب العالمين. اللهم املأ قلوب امة محمد بالرحمة. اللهم حسن اخلاقهم. اللهم ردهم
الى دينهم ردا جميلا. اللهم انقذ امة حبيبك. اللهم انقذها. اللهم اغثها. اللهم يا رب اكف كل محروم مسلم. احمل في كل عار مسلم. اكس كل عار مسلم. احمل كل حاف مسلم. اطعم كل جائع مسلم. اسق كل عطشان مسلم
كل شاب مسلم زوج كل فتاة مسلمة. فرج كرب المكروبين. يا رب اقض الدين عن المدينين. يا رب اشف مرضى يا رب اغفر للمسلمين والمسلمات والمؤمنين والمؤمنات. الاحياء منهم والاموات الى يوم الدين. واهدي غير المسلمين يا ارحم
الراحمين كما هديت المسلمين. يا رب يا رب استعملنا لكفالة الفقراء. والسعي على الارامل والمساكين يا رب. يا رب شرفنا بهذه الوظيفة طيلة اعمارنا يا رب. يا رب اعنا عليها طيلة عمرنا يا رب. املأ قلوبنا بالرحمة تجاه كل فقير ومسكين ويتيم. ومحروم
يا رب برحمتك يا ارحم الراحمين. المدارس قربت وشنطة المدارس مفروض ان احنا نعملها للفقراء ورمضان اهو والمفروض شنط رمضان تتعمل. والاسر الفقيرة بعد رمضان ما حدش بيفكر فيها ولا يعبرها. والمفروض ان احنا نكفلها. الفقر انتشر في المجتمع جدا يا جماعة. بقى
في ناس مش عارفة مش عارفة تجيب الفلوس ازاي. وناس مش عارفة تصرفها ازاي. يا ريت الاتنين دول يتربطوا ببعض. عشان ننجوا في واخرتنا ان شاء الله. اقول قولي هذا واستغفر الله لي ولكم
سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا